ตัดชาวไอนุจากผังการแสดงพิธีเปิดโอลิมปิกโตเกียว 2020
ชนพื้นเมืองชาวไอนุถูกตัดออกจากผังการแสดงในพิธีเปิดงานโอลิมปิก 2020ที่กรุงโตเกียว ด้วยข้ออ้างว่า ไม่เข้ากับการแสดงในพิธีเปิด จากที่ก่อนหน้านี้พวกเขาจะได้แสดงการเต้นรำพื้นเมืองเพื่อแสดงถึงวัฒนธรรมของกลุ่มชนพื้นเมืองในฮอกไกโดผู้จัดงานโอลิมปิก 2020ที่โตเกียว ยกเลิกแผนการจัดแสดงของกลุ่มชนพื้นเมืองไอนุในพิธีเปิดการแข่งขันของงานกีฬาระดับโลกภาคฤดูร้อนตัวแทนของชนกลุ่มน้อยชาวไอนุเป็นผู้เปิดเผยถึงเรื่องนี้เมื่อวันศุกร์ที่ผ่านมา (22 ก.พ.) คะซุอากิ ไคซาวะ เจ้าหน้าที่ขององค์กรสมาคมชาวไอนุแห่งฮอกไกโดแถลงถึงเรื่องนี้ในเมืองซัปโปโรว่า นักเต้นรำชาวไอนุจะไม่ได้รับการบรรจุร่วมในการแสดงพิธีเปิด (กีฬาโอลิมปิก) ที่โตเกียวไคซาวะกล่าวว่า พวกเขาได้รับแจ้งเหตุผลว่าเป็นเพราะการแสดงเต้นรำพื้นเมืองของพวกเขาไม่เข้ากับการแสดงในพิธีเปิดที่จะมีขึ้นในวันที่ 24 ก.ค. ไคซาวะบอกว่าพวกเขาเตรียมใจต่อความผิดหวังในเรื่องนี้ไว้แล้ว แต่ก็หวังว่าพวกเขาจะมีโอกาสได้แสดงออกให้เห็นถึงวัฒนธรรมชาวไอนุในที่อื่นๆชาวไอนุเป็นชนกลุ่มน้อยที่เริ่มมีประชากรน้อยลง พวกเขาส่วนใหญ่อาศัยอยู่ในจังหวัดฮอกไกโด ในช่วงที่ผ่านมาพวกเขาได้รับความสนใจจากทางการญี่ปุ่นมากขึ้นเรื่อยๆ จากที่ญี่ปุ่นเคยเป็นผู้ล่าอาณานิคมดินแดนของพวกเขารัฐบาลภายใต้การนำของนายกรัฐมนตรี ชินโซ อาเบะ พยายามสร้าง พื้นที่เชิงสัญลักษณ์เพื่อความประสานกลมกลืนทางชาติพันธุ์ ที่มีความเป็นสมัยใหม่ในฮอกไกโด แต่ก็มีชาวไอนุบางส่วนกังวลว่าพิพิธภัณฑ์ใหม่นี้จะเป็นแค่การชำระภาพลักษณ์ต่อประชาคมโลกเพื่อรองรับกับโอลิมปิกเคยมีการสำรวจในปี 2560 ระบุว่ามีคนที่เปิดเผยตัวว่าเป็นชาวไอนุอาศัยอยู่ในฮอกไกโดประมาณ 13000 คน เท่านั้น แต่ก็มีคนมองว่าชาวไอนุน่าจะมีจำนวนมากกว่านี้แต่ปกปิดตัวเองเพราะกลัวว่าถ้าหากพวกเขาพูดถึงเชื้อชาติของตัวเองเป็นอย่างอื่นนอกจากเป็น ชาวญี่ปุ่น พวกเขาก็เสี่ยงต่อการถูกกีดกันเลือกปฏิบัติได้ นอกจากนี้ยังเป็นไปได้ว่าชาวไอนุจำนวนหนึ่งย้ายถิ่นฐานไปยังที่อื่นๆ นอกเหนือจากฮอกไกโด
ชนพื้นเมืองชาวไอนุถูกตัดออกจากผังการแสดงในพิธีเปิดงานโอลิมปิก 2020 ที่กรุงโตเกียว ด้วยข้ออ้างว่า ไม่เข้ากับการแสดงในพิธีเปิด
ญี่ปุ่น,โอลิมปิก 2020,โตเกียว,ชนพื้นเมือง,ไอนุ,ฮอกไกโด